Държавен вестник, бр. 44, 2011 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  44
(7) В срок един месец след публикуването 
на рецензиите и становищата директорът на 
института организира открито заседание за 
защита на дисертационния труд.
(8) Неуспешно защитена дисертация за 
придобиване на научна степен „доктор на 
науките“ се връща за преработване. До една 
година от датата на връщането се обявява нова 
процедура за защита, която е окончателна. 
Разходите за повторната защита са за сметка 
на докторанта.
(9) На успешно защитилите дисертации 
за придобиване на научна степен „доктор на 
науките“ се издава диплома от Института 
по отбрана по единен образец, утвърден от 
министъра на образованието, младежта и 
науката, която се изпраща в тридневен срок 
за регистриране в Министерството на обра­
зованието, младежта и науката.
(10) Дипломата се издава на български език, 
а при заявено искане от лицето се издава и 
приложение на английски език.
(11) При издаване на диплома директорът 
на института се разпорежда за въвеждане на 
информацията в базата данни на „Автомати­
зираната система за управление на човешките 
ресурси“.
Раздел VIII
Обучение за придобиване на образователна и 
научна степен „доктор“ на кандидати извън 
Министерството на отбраната, структурите на 
пряко подчинение на министъра на отбраната 
и Българската армия
Чл. 27. (1) Институтът по отбрана обучава 
във всички форми на докторантура по ак­
редитирани специалности лица – български 
граждани, като средствата за обучението и 
защитата им са за сметка на заявителя на 
докторантурата или на обучаваното лице.
(2) Институтът по отбрана обучава чуж­
дестранни граждани във всички форми на 
докторантура по акредитирани научни специ­
алности при условията и по реда, предвидени 
в Правилника за прилагане на Закона за раз­
витието на академичния състав в Република 
България.
(3) Кандидатите за обучение – български 
граждани, подават до директора на Института 
по отбрана следните документи:
1. заявление, съдържащо кратки биогра­
фични данни, темата за разработка на дисер­
тационния труд (за докторантура чрез самос­
тоятелна подготовка), степента на владеене на 
чужди езици, както и научната специалност, 
по която желаят да се обучават;
2. копие от дипломата за висше образование 
(на образователно-квалификационна степен 
„магистър“) с приложението към нея;
3. удостоверение за признато висше обра­
зование, ако дипломата е издадена от чуж­
дестранно висше училище;
4. други документи, удостоверяващи ин­
тересите и постиженията на кандидата в 
съответната научна област.
(4) Кандидатите за обучение – чуждес­
транни граждани, подават до директора на 
института следните документи:
1. молба, съдържаща кратки биографични 
данни, темата за разработка на дисертацион­
ния труд (за докторантура чрез самостоятелна 
подготовка), степента на владеене на чужди 
езици, както и научната специалност, по която 
желаят да се обучават;
2. копие от документа за висше образование 
(на образователно-квалификационна степен 
„магистър“), легализиран, преведен и заверен 
в съответствие с разпоредбите на междуна­
родните договори на Република България с 
държавата, в която са издадени, а при липса 
на такива – по общия ред за легализациите, 
преводите и заверките на документи и други 
книжа;
3. медицинско свидетелство, издадено в 
срок един месец преди датата на кандидат­
стването и заверено от съответните органи в 
страната, от която е кандидатът, и легализи­
рано, преведено и заверено в съответствие с 
разпоредбите на международните договори на 
Република България с държавата, в която са 
издадени, а при липса на такива – по общия 
ред за легализациите, преводите и заверките 
на документи и други книжа;
4. списък на публикациите (ако има такива);
5. удостоверение за признато висше обра­
зование, ако дипломата е издадена от чуж­
дестранно висше училище;
6. две снимки.
(5) Зачисляването на обучаемите се извърш­
ва със заповед на директора на института по 
предложение на научния съвет.
(6) В тридневен срок от издаването на за­
поведта директорът на института уведомява 
дирекция „Управление на човешките ресурси“.
Г л а в а  ч е т в ъ р т а
ОБЩА И СПЕЦИАЛИЗИРАНА 
АДМИНИСТРАЦИЯ
Раздел I
Обща администрация
Чл. 28. (1) Общата администрация подпо­
мага осъществяването на правомощията на 
директора на института, създава условия за 
осъществяване дейността на специализирана­
та администрация и извършва техническите 
дейности по административното обслужване.
(2) Общата администрация е организирана 
в дирекция и самостоятелно звено „Сигурност 
на информацията“.